text: Esbjerg fB skal til Kasakhstan eller Albanien
  23 juni 2014 kl. 12.47
  Der er her til eftermiddag blevet trukket lod til 2. kvalrunde til Europa League.
  Esbjerg var med i bowlen da der i dag blev trukket lod til Europa League. Ingen store hold er på dette tidlige tidspunkt trådt ind i turneringen, og det er da også nogle yderst ukendte modstandere Esbjerg kan ramle ind i.
  EfB skal nemlig møde vinderen af 1. kvalrunde-opgøret mellem FC Kairat Almaty fra Kasakhstan og FC Kukësi fra Albanien. Sidstnævnte er seedet og dermed umiddelbar favorit.
  De to klubber skal spille første kamp mod hinanden den 3. juli og den 10. juli ved Esbjerg-spillerne hvor turen går hen. Allerede en uge efter skal EfB nemlig til enten Kasakhstan eller Albanien, men returkampen på Blue Water Arena spilles den 24. juli.
  